**Grozījumi Elektronisko sakaru likumā**

Izdarīt Elektronisko sakaru likumā (Latvijas Republikas Saeimas un Ministru Kabineta Ziņotājs, 2004, 23. nr.; 2005, 12. nr.; 2006, 24. nr.; 2007, 12. nr.; 2008, 15. nr.; 2009, 14. nr.; Latvijas Vēstnesis, 2010, 102., 206. nr.; 2011, 88. nr.; 2013, 232. nr.; 2014, 17., 60. nr.; 2015, 222., 251. nr.; 2016, 108., 241. nr.; 2017, 70., 132. nr.; 2018, 97.nr.) šādus grozījumus:

1. 13.1 pantā:

pirmajā daļā aizstāt vārdus “organizētāja interneta mājaslapai” ar vārdiem “interaktīvo izložu organizētāja domēnam vai interneta protokolam (IP)”

papildināt ar trešo un ceturto daļu šādā redakcijā:

“(3) Ja Izložu un azartspēļu uzraudzības inspekcija, pieņemot 19.panta pirmās daļas 22.punktā minēto lēmumu, konstatē, ka elektronisko sakaru komersants regulāri nav labprātīgi pildījis iepriekš pieņemtos 19.panta pirmās daļas 22.punktā minētos lēmumus, tas ir izpildāms piespiedu kārtā ar tā spēkā stāšanās brīdi. Šādā gadījumā brīdinājums par piespiedu izpildi nav nepieciešams.”

“(4) Šā panta pirmajā daļā un 19.panta pirmās daļas 22.punktā minēto lēmumu apstrīdēšana vai pārsūdzēšana neaptur lēmumu izpildi.”

1. 19.pantā:

aizstāt pirmās daļas 22.punktā vārdus “organizētāja interneta mājas lapai” ar vārdiem “vai interaktīvo izložu organizētāja domēnam vai interneta protokolam (IP)”

papildināt 22. punktu ar otro teikumu šādā redakcijā:

“Šajā punktā noteikto ierobežojumu izpildi elektronisko sakaru komersants var papildus nodrošināt sev pieejamo tehnoloģisko risinājumu ietvaros;”

papildināt pirmo daļu ar 28. un 29.punktu šādā redakcijā:

“28) izpildot šā panta pirmās daļas 22.punktā minēto, elektronisko sakaru komersants vienlaicīgi veic lietotāja pāradresāciju uz Izložu un azartspēļu uzraudzības inspekcijas tīmekļa vietni, kurā norādīta informācija par personai piemērojamo atbildību.

29) nodrošināt Izložu un azartspēļu uzraudzības inspekcijas pilnvarotajam pārstāvim piekļuvi elektronisko sakaru komersanta elektronisko sakaru tīkla pieslēguma punktiem ar mērķi pārliecināties par Izložu un azartspēļu uzraudzības inspekcijas pieņemtā lēmuma par Latvijas Republikā nelicencēta interaktīvo azartspēļu vai interaktīvo izložu organizētāja domēna vai interneta protokola (IP) piekļuves ierobežošanu izpildes nodrošināšanu.”

aizstāt ceturtajā daļā vārdus “organizētāja interneta mājaslapai” ar vārdiem “vai interaktīvo izložu organizētāja domēnam vai interneta protokolam (IP)”.

1. 70.pantā:

papildināt ar 8.3 daļu šādā redakcijā:

“(8.3) Lai veiktu normatīvajos aktos noteikto uzraudzību par personu dalību Latvijas Republikā nelicencētajās interaktīvajās azartspēlēs un interaktīvajās izlozēs, Izložu un azartspēļu uzraudzības inspekcijai ir tiesības pieprasīt un elektronisko sakaru komersantiem ir pienākums 15 dienu laikā sniegt noslodzes datus par abonentu vai lietotāju, kurš ir izmantojis Latvijas Republikā nelicencētā interaktīvo azartspēļu vai interaktīvo izložu organizētāja tīmekļa vietni, ja šāda informācija ir pieejama elektronisko sakaru komersantam:

1. nosaukumu (firmu) un reģistrācijas numuru, ja abonents vai lietotājs ir juridiska persona;
2. vārdu, uzvārdu un personas kodu, ja abonents vai lietotājs ir fiziska persona;
3. abonentam vai lietotājam saskaņā ar elektronisko sakaru pakalpojumu līgumu piešķirto telefonu numurus, interneta protokola (IP) adreses un kontaktinformāciju.”

papildināt ar 11.1 daļu šādā redakcijā:

“(11.1) Ministru kabinets nosaka noslodzes datu pieprasīšanas un nodošanas kartību šā panta 8.3 daļā minētajai iestādei.”.

4. Papildināt pārejas noteikumus ar 44. un 45.punktu šādā redakcijā:

44. Šā likuma 70.panta 8.3 daļa ir piemērojama ar 2019.gada 1.oktobri.

45. Ministru kabinets šā likuma 70. panta 11.1 daļā paredzētos noteikumus izdod līdz 2019. gada 1. septembrim.”.

Likums stājas spēkā nākamajā dienā pēc tā izsludināšanas.

Finanšu ministrs J.Reirs